Številka: 900 – 164/2016

Datum: 13. 05. 2016

**Z A P I S N I K**

**10. izredne seje Sveta Četrtne skupnosti Moste** (ČS Moste), ki je potekala v četrtek, 12. 05. 2016 ob 16.00 uri. Potekala je kot osrednja čistilna akcija v sklopu akcije »Za čisto Ljubljano« in v sklopu ambasadorstva ZPE 2016 na dveh lokacijah: v okolju Most z zbirnim mestom Tržnica Moste, Zaloška 55, v okolju Nove Fužine z zbirnim mestom DSO, Nove Fužine 40.

NAVZOČI ČLANI SVETA: Igor BOLE, Stanislava Marija FERENČAK MARIN, Dmitar GRUBOR, Mira KLJUČANIN, Radmila ŠEŠIČ, Igor HORVAT, Nataša LIVOJEVIĆ, Stanislav MARKOJA, Blanka VILFAN, Jožica VIRANT, Mitja ZAPLATIL.

OSTALI NAVZOČI: DT Črni Mrav, Skavti stega 5 Nove Fužine, Skala-mladinska ulična vzgoja, Zavod Sezam, Delavnica konceptov CSD: Cent'r Most, Svetovalnica Fužine, Cona, Korak, Društvo SPM, Društvo zelenih nadzornikov Ljubljane, dr. Dragan Matić za DZ RS, DSO Fužine, Center aktivnosti Fužine CAF, številne občanke in občani, Mateja Derganc, Nevenka Gramc, Darja Gogala in Barbara Šivec-obe SLS MU MOL.

Opravičili člani Sveta: Matej Čepeljnik, Elvis Baltić, Mojca Jager, Lara Valič, Živa Nevenkić, Milorad Vojnović.

Članice in člani Sveta ČS Moste so prišli na (glede na predhodno razporeditev dela z organizacijo in izvedbo) na dve zbirni mesti. Na zbirnem mestu Moste, Tržnica Moste, Zaloška 55 sta vodila opravila član in članica Sveta ČS Markoja Stanislav in Virant Jožica. Na zbirnem mestu Nove Fužine DSO Fužine sta vodila dejavnosti: Ferenčak Marin Stanka in Bole Igor.

Preverilo se je udeležbo. Od 17 članov je bilo navzočih 11 članov. Podana je bila ugotovitev, da je 10. izredna seja sklepčna. Sprejet je bil predlagani

**DNEVNI RED:**

1. Priprava na izvedbo seje - osrednja čistilna akcija, razdelitev nalog, preveritev sklepčnosti, itd.
2. Oblikovanje ekip, čiščenje, razdeljevanje materiala, itd. (ob 17.00 uri)
3. Druženje in klepetanje z udeleženci na »Palačinka party« (ob 18.15, DSO Fužine, Nove Fužine 40)

Navzočih je bilo 11 članic in članov Sveta ČS Moste. Opredeljenih je bilo 11 članic in članov. Za predlagani dnevni red je glasovalo 11 članic in članov Sveta ČS Moste.

**DNEVNI RED JE BIL SPREJET.**

**AD 1**

**Priprava na izvedbo seje - osrednja čistilna akcija, razdelitev nalog, preveritev sklepčnosti, itd.**

K vabilu so člani in nekateri (za organizacijo pomembni) drugi kot gradivo prejeli opis zadolžitev in predlagane smeri čiščenja.

AD 2

**Oblikovanje ekip, čiščenje, razdeljevanje materiala, itd.**

Članice in člani Sveta ČS Moste in zunanji člani, ki sestavljajo EKIPO ZA PRIREDITVE, so se na svojem sestanku dogovorili, da se osrednja čistilna akcija ČS Moste izvede v soorganizaciji z DSO Fužine in CAF, in sicer v vsakem vremenu. Vsi navedeni so se dogovorjenih nalog držali.

Člani so pripravili okolje za prihod udeležencev osrednje čistilne akcije. Pred tem sta strokovni delavki SLS MU MOL na obe lokaciji dostavili potreben material, napitke in prigrizke. Priprava okolja je vsebovala preveritev dostave sadik cvetja, pripravo stojnic in miz za razdeljevanje črnih vreč, rokavic, načrtovanje smeri čiščenja in usmerjanje udeležencev, pripravo kompletov vrečk s pismi za lastnike psov o pobiranju iztrebkov, predstavitvene mape ČS Moste in drugo.

Ob približno 17.00 uri so na zbirni mesti pričeli prihajati udeleženci akcije. Za strokovno pobiranje narkomanskih odpadkov na obeh lokacijah je poskrbelo Društvo SPM in Svetovalnica Fužine ter program Cona.

**AD 3**

**Druženje in klepetanje z udeleženci ob prigrizku in napitku**

Druženje je potekalo pred DSO Fužine (palačinka party) Predstavnice DSO in CAF so povedale, da so spekle in razdelile 250 palačink.

Zapisala:

*Darja Gogala Stanislava Marija Ferenčak Marin,*

Koordinatorka VI predsednica Četrtne skupnosti Moste

Mestne občine Ljubljana